CELEX: 22012D0193
Language: fi
Date: 2012-10-26 00:00:00
Title: ETA:n sekakomitean päätös N:o 193/2012, annettu 26 päivänä lokakuuta 2012 , ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta

24.1.2013   
            
            
               FI
            
            
               Euroopan unionin virallinen lehti
            
            
               L 21/41
            
         ETA:n SEKAKOMITEAN PÄÄTÖS
   
   N:o 193/2012,
   annettu 26 päivänä lokakuuta 2012,
   ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen (jäljempänä ’ETA-sopimuksen’) ja erityisesti sen 98 artiklan,
   sekä katsoo seuraavaa:
   
               (1)
            
            
               Komission asetus (EU) N:o 277/2012, annettu 28 päivänä maaliskuuta 2012, Euroopan parlamentin ja neuvoston direktiivin 2002/32/EY liitteiden I ja II muuttamisesta siltä osin kuin on kyse dioksiinien ja polykloorattujen bifenyylien enimmäispitoisuuksista ja toimintarajoista (1) olisi otettava osaksi ETA-sopimusta.
            
         
               (2)
            
            
               Komission suositus 2012/154/EU, annettu 15 päivänä maaliskuuta 2012, rehuissa ja elintarvikkeissa esiintyvien torajyväalkaloidien seurannasta (2) olisi otettava osaksi ETA-sopimusta.
            
         
               (3)
            
            
               Tämä päätös koskee rehuihin ja elintarvikkeisiin liittyvää lainsäädäntöä. Rehuja ja elintarvikkeita koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa ja ETA-sopimuksen liitteessä II olevan XII luvun johdannossa täsmennetään. Tätä päätöstä ei näin ollen sovelleta Liechtensteiniin.
            
         
               (4)
            
            
               Sen vuoksi ETA-sopimuksen liitteitä I ja II olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä I oleva II luku seuraavasti:
   
               1)
            
            
               Lisätään 33 kohtaan (Euroopan parlamentin ja neuvoston direktiivi 2002/32/EY) luetelmakohta seuraavasti:
               
                           ”—
                        
                        
                           
                              32012 R 0277: komission asetus (EU) N:o 277/2012, annettu 28 päivänä maaliskuuta 2012 (EUVL L 91, 29.3.2012, s. 1).”
                        
                     
         
               2)
            
            
               Lisätään 40 kohdan (Euroopan parlamentin ja neuvoston asetus (EY) N:o 396/2005) jälkeen kohta seuraavasti:
               
                           ”40 a.
                        
                        
                           
                              32012 H 0154: komission suositus 2012/154/EU, annettu 15 päivänä maaliskuuta 2012, rehuissa ja elintarvikkeissa esiintyvien torajyväalkaloidien seurannasta (EUVL L 77, 16.3.2012, s. 20).”
                        
                     
         2 artikla
   Lisätään ETA-sopimuksen liitteessä II olevan XII luvun otsakkeeseen SÄÄDÖKSET, JOIHIN SOPIMUSPUOLTEN ON KIINNITETTÄVÄ HUOMIOTA 13 kohdan (komission suositus 2010/161/EU) jälkeen kohta seuraavasti:
   
               ”14.
            
            
               
                  32012 H 0154: komission suositus 2012/154/EU, annettu 15 päivänä maaliskuuta 2012, rehuissa ja elintarvikkeissa esiintyvien torajyväalkaloidien seurannasta (EUVL L 77, 16.3.2012, s. 20).”
            
         3 artikla
   Asetuksen (EU) N:o 277/2012 ja suosituksen 2012/154/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   4 artikla
   Tämä päätös tulee voimaan 1 päivänä marraskuuta 2012 edellyttäen, että kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 26 päivänä lokakuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
         
      
   
   
      (1)  EUVL L 91, 29.3.2012, s. 1.
   
      (2)  EUVL L 77, 16.3.2012, s. 20.
   
      (3)  Valtiosäännön asettamista vaatimuksista ei ole ilmoitettu.